Gulbinėliai
Gulbinėliai – Vilniaus miesto dalis, esanti 2 km į šiaurę nuo Santariškių, iš pietų ir rytų supama Verkių miškų. Šiaurėje pereina į Mažuosius Gulbinus. Netoliese telkšo Sausas ežerėlis. Pasiekiami Gulbinėlių gatve, atsišakojančia nuo Žaliųjų Ežerų gatvės. Būdingi kolektyviniai sodai, nausėdijos. Tarpukariu Gulbinėlių vietoje buvo Dubliškių (lenk. Dubliszki) girininkija su 5 gyventojais (1931 m.).